Castillón de Sobrarbe (municipio)

Castillón de Sobrarbe (oficialment, en castellano, «Castejón de Sobrarbe» «Castejón de Sobrarbe» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada o 10 d'agosto de 2011) fue un municipio historico d'Aragón, en o que en l'actualidat ye a comarca de Sobrarbe y en a provincia de Uesca.

Se'l puede documentar dende os primers censos modernos de 1842 dica la suya absorción en o municipio de l'Aínsa en os anyos 1960.

Cheografía

Os nuclios que formaban o municipio, en primeras, yeran Castillón de Sobrarbe y as suyas aldeyas, a Torre y a Pardina. Asinas se troba feito dende 1834, cuan se constituyón os achuntamientos modernos. Tamién incluiba as pardinas d'a Escapa y Frontinyán, con o que o suyo termin municipal tradicional yera toda la cuenca izquierda d'o río Susía, en a valle d'o Susía. En una parte d'a comarca de Sobrarbe que se conoix como lo Viello Sobrarbe.

En 1845 s'unió Camporretuno, www.Camporrotuno.com; consultada o 10 d'agosto de 2011. que dende que se constituise en 1834 como achuntamiento autonomo heba manteniu a suya independencia. Camporretuno ye o solo nuclio d'o municipio que se trobaba fuera d'a cuenca d'o Susía, pus ye a l'atra man d'o sarrato de Buil-Camporretuno, en a baixant d'auguas que mira directament ta'l río Cinca.

Demografía

Evolución d'a población de Castillón de Sobrarbe dende 1857.

Os altros municipios absorvidos en l'Aínsa-Sobrarbe
O municipio de l'Aínsa-Sobrarbe se formó en 1981 por a fusión d'os achuntamientos de l'Aínsa y d'Alto Sobrarbe. Pero dende denantes cadagún d'ellos ya s'heba absorvido belaltros municipios.

En a siguient lista se describe l'orden d'absorcions y/o fusions municipals dica formar-se l'Aínsa-Sobrarbe, con os subepigrafes que indican achuntamientos que fuén absorvidos por o suyo respective achuntamiento epigrafe. 
L'Aínsa
A Torriciella
Castillón de Sobrarbe
Cherbe y Griébal
Arro
Banastón
Cosculluela de Sobrarbe
Guaso
Santa María de Buil
Alto Sobrarbe
L'Arcusa
Castellaz
Olsón
Sasa de Surta
Bagüeste
As Bellostas

Ista información s'extrai de l'aplicación «Intercensal» de municipios en a pachina de l'«Insitituto Nacional de Estadística». Intercensal. Alteraciones de los municipios en los Censos de Población desde 1842.

Referencias

Castillón de Sobrarbe